25 శాతం మధ్యంతర డివిడెండ్హైదరాబాద్ (ఆంధ్రజ్యోతి బిజినెస్): సెప్టెంబరుతో ముగిసిన రెండో త్రైమాసికానికి గ్రాన్యూల్స్ ఇండియా ఆర్థిక ఫలితాలు మార్కెట్ను నిరాశపరిచాయి. ఈ కాలానికి కంపెనీ రూ.392.5 కోట్ల కన్సాలిడేటెడ్ ఆదాయంపై రూ.40.3 కోట్ల నికర లాభం ఆర్జించింది. గత ఏడాది ఇదేకాలంతో పోలిస్తే ఆదాయం 7.9 శాతం పెరిగినా, నికర లాభం 1.2 శాతం పడిపోయింది. వడ్డీ చెల్లింపుల ఖర్చులు 25.3 శాతం పెరగడం రెండో త్రైమాసికంలో కంపెనీ లాభాలకు చిల్లు పెట్టింది. అయినా సరే వాటాదారులకు ఒక్కో షేరుపై 25 శాతం చొప్పున మధ్యంతర డివిడెండ్ చెల్లించాలని గురువారం సమావేశమైన కంపెనీ డైరెక్టర్ల బోర్డు సిఫార్సు చేసింది. దీంతో రూపాయి ముఖ విలువ ఉన్న ఒక్కో షేరుపై వాటాదారులకు పావలా చొప్పున మధ్యంతర డివిడెండ్ లభిస్తుంది. ఫార్ములేషన్లతోపాటు ఉత్తర అమెరికా మార్కెట్లో అమ్మకాలు పెరగడం రెండో త్రైమాసికంలో కంపెనీ ఆదాయం కొద్దిగానైనా పెరిగేందుకు దోహదం చేసింది. లేకపోతే కంపెనీ నికర లాభాలకు మరింత గండి పడేది. ‘ఈ త్రైమాసికంలోనే క్యుఐపి ద్వారా రూ.300 కోట్లు సమీకరించాం. కంపె నీ భవిష్యత్పై ఇది ఇన్వెస్టర్ల నమ్మకాన్ని సూచిస్తోంది’ అని గ్రాన్యూల్స్ ఇండియా సిఎండి కృష్ణ ప్రసాద్  చిగురుపాటి తెలిపారు.
25 saatam madhyantara dividendhaidarabad (aandhrajyoti bijines): septembarutho mugisina rendo traimaasikaaniki granules india aardhika phalitaalu maarketnu niraasaparichaayi. ee kaalaaniki company roo.392.5 kotla consalidated aadaayampai roo.40.3 kotla nikara laabham aarjinchindi. gatha edaadi idekaalamto poliste aadaayam 7.9 saatam perigina, nikara laabham 1.2 saatam padipoyindi. vaddi chellimpula kharchulu 25.3 saatam peragadam rendo traimaasikamlo company labhalaku chillu pettindi. aina sare vaataadaarulaku okko sherupai 25 saatam choppuna madhyantara dividend chellinchaalani guruvaram samavesamaina company directorla bordu sifaarsu chesindi. deentho roopaayi mukha viluva unna okko sherupai vaataadaarulaku pavala choppuna madhyantara dividend labhistundi. phaarmuleshanlathopaatu uttara america marketlo ammakaalu peragadam rendo traimaasikamlo company aadaayam koddigaanainaa perigenduku dohadam chesindi. lekapothe company nikara labhalaku marinta gandi padedi. ‘ee traimaasikamloonee kyupi dwara roo.300 kotlu sameekarinchaam. kampe nee bhavishyatpai idhi investerla nammakaanni suuchistoemdi’ ani granules india cmd krishna prasad  chigurupati telipaaru.